# FIA Fórmula 2

El Campionat FIA Fórmula 2 (abreujada FIA F2) és una competició d'automobilisme de velocitat coneguda fins 2016 com a GP2 Sèries.

## História
### GP2 Series

Dissenyada per fer carreres igualades entre els equips i un entrenament ideal per a la Fórmula 1, l'any 2005 es va crear la GP2 Sèries una categoria monomarca que recollia el testimoni a la Fórmula 3000, perquè els seus pilots competissin usant el mateix xassís, el mateix motor i els mateixos pneumàtics, per demostrar la seva habilitat. A més d'aquest campionat que va disputar gran part de les seves carreres a Europa, va existir una sèrie paral·lela en el continent asiàtic denominada GP2 Àsia Series, entre 2008 i 2011. Es disputava durant el descans de la categoria europea, GP2 Sèries, usualment entre desembre i març, amb els mateixos equips i diversos pilots de la categoria europea.

### FIA Formula 2

El 2017 es produeix un canvi de nom de la competició i de cara a la temporada 2018 es realitzarà un canvi de reglament que substitueix els anteriors motors V8 Atmosfèrics per uns V6 Turbo, més similars als que s'utilitzen en la Formula 1 des de 2014.

## El monoplaça

| | Dallara GP2 (2005-2017) | Dallara F2 (2018-Actualitat) |
| Motor | Mecachrome V8 4.0 L. (Atmosfèric) | Mecachrome V6 3.4 L. (Turbo) |
| Potència | 612 cv | 620 cv |
| Reconstruït cada | 3600-4000km | 8000 km |
| Caixa del canvi | 6 Velocitats | 6 Velocitats |
| Velocitat màxima (Monza) | 330 km/h | 335 km/h |
| Tanc de gasolina | 125 L. | 125 L. (injecció directa) |
| Longitud | 5065 mm | 5224 mm |
| Amplitud | 1800 mm | 1900 mm |
| Base | 3120 mm | 3135 mm |
| Altura | 1072 mm | 1097 mm |
| Pes (amb pilot) | 688 kg | 720 kg |
| DRS | Si | Si |
| Halo | No | Si |
| Frens | 6 pistons Brembo | 6 pistons Brembo |
| Pastilles de Fre | Hitco | ? |
| Electrònica | Magneti Marelli Marvel 8 ECU/GCU | Magneti Marelli SRG 480 ECU/GCU |
| Pneumàtics | Pirelli(2 opcions slick i mullat) | Pirelli(2 opcions slick i mullat) |

## Reglament
### Format de data

El divendres, els pilots tenen 45 minuts d'entrenaments lliures i 30 minuts de classificació. La sessió de classificació decideix l'ordre de graella per a la carrera llarga, que té una longitud de poc més de 170 quilòmetres (140 a Mònaco i 160 en Hungaroring).[cita
La carrera curta té una durada de poc més de 120 quilòmetres (100 a Mònaco). La graella es decideix amb el resultat de la carrera llarga, invertint les primeres vuit posicions, per tant, el pilot que guanyés la carrera surt en la vuitena posició, i qui quedés vuitè, sortiria en la pole.[cita

### Pneumàtics

Cada pilot disposa en cada ronda de 3 jocs del compost triat per l'organització més dur, dues del més tou i 3 de pluja.[cita
En la carrera llarga és obligatori fer una parada en boxes a partir de la volta 6 per canviar els 4 pneumàtics del cotxe, en aquesta carrera cada pilot ha d'usar 2 compostos diferents.[cita

### Sistema de puntuació

* Pole per a les carreres del dissabte: 4 punts.
* Carrera del dissabte: 25-18-15-12-10-8-6-4-2-1 punts pels deu primers.
* Carrera del diumenge: 15-12-10-8-6-4-2-1 punts pels vuit primers.
* Volta ràpida: 2 punt en cada carrera. El pilot que obtingui la volta ràpida ha d'haver finalitzat entre els 10 primers classificats.

## Campions

| Any | Campionat de pilots | Campionat de pilots | Campionat de pilots | Campionat per equips |
| Any | Pilot | Cotxe | Escuderia | Campionat per equips |
| 2005 | Nico Rosberg | Dallara GP2/05 Renault/Mecachrome | ART Grand Prix | ART Grand Prix |
| 2006 | Lewis Hamilton | Dallara GP2/05 Renault/Mecachrome | ART Grand Prix | ART Grand Prix |
| 2007 | Timo Glock | Dallara GP2/05 Renault/Mecachrome | iSport International | iSport International |
| 2008 | Giorgio Pantano | Dallara GP2/08 Renault/Mecachrome | Racing Engineering | Campos Grand Prix |
| 2009 | Nico Hülkenberg | Dallara GP2/08 Renault/Mecachrome | ART Grand Prix | ART Grand Prix |
| 2010 | Pastor Maldonado | Dallara GP2/08 Renault/Mecachrome | Rapax | Rapax |
| 2011 | Romain Grosjean | Dallara GP2/11 Renault/Mecachrome | DAMS | Barwa Addax Team |
| 2012 | Davide Valsecchi | Dallara GP2/11 Renault/Mecachrome | DAMS | DAMS |
| 2013 | Fabio Leimer | Dallara GP2/11 Renault/Mecachrome | Racing Engineering | Russian Time |
| 2014 | Jolyon Palmer | Dallara GP2/11 Renault/Mecachrome | DAMS | DAMS |
| 2015 | Stoffel Vandoorne | Dallara GP2/11 Renault/Mecachrome | ART Grand Prix | ART Grand Prix |
| 2016 | Pierre Gasly | Dallara GP2/11 Renault/Mecachrome | Prema Racing | Prema Racing |
| 2017 | Charles Leclerc | Dallara GP2/11 Renault/Mecachrome | Prema Racing | Russian Time |
| 2018 | George Russell | Dallara F2 2018 Mercedes | ART Grand Prix | Carlin Motorsport |
| 2019 | Nyck de Vries | Dallara F2 2018 Mecachrome | ART Grand Prix | DAMS |
| 2020 | Mick Schumacher | Dallara F2 2018 Mecachrome | Prema Racing | Prema Racing |
| 2021 | Oscar Piastri | Dallara F2 2018 Mecachrome | Prema Racing | Prema Racing |
| 2022 | Felipe Drugovich | Dallara F2 2018 Mecachrome | MP Motorsport | A definir |

## Referències

* ↑ La GP2 canvia de nom a FIA F2 (en inglés)
* ↑ «Especificaciones del monoplaza y del motor (en inglés)». Arxivat de l'original el 2017-04-27. [Consulta: 3 desembre 2017].
* ↑ «Nuevo chasís de Dallara a finales del 2010». Arxivat de l'original el 2016-03-05. [Consulta: 3 desembre 2017].
* ↑ «GP2 Series con Pirelli en 2011-2013 (en inglés) Arxivat 2010-07-01 a Wayback Machine.». GP2 Series, 24-06-2010 [Consulta: 25 setembre 2010].
* ↑ Pirelli anuncia que la F1 y la GP2 usarán los mismos neumáticos en 2011
* ↑ «El F2 es desvelado en Monza (en inglés)». Arxivat de l'original el 2017-11-05. [Consulta: 3 desembre 2017].
* ↑ Presentado el nuevo coche de 2018, con motor turbo y Halo